To by było tela na dzisio Zaproszōm na nastympny Szpil Miesiōnca w grudniu. Dejcie tyż pozōr na nowe felietōny na Ślōnskim Fusbalu. Tera krōtko przerwa. Nojbliższy tekst pokoże sie w pyndziałek, 7 grudnia.
Nastympnōm ekipa, kero spróbuje zatrzimać rozfechtowanych Gliwiczokōw to Górnik Zabrze. Zaś derby…
Ruch, kery w ostatnich szpilach groł doprowdy dobrze, dzisio bōł tak rychtyk bez szans. Waldi Fornalik niy znoloz knifu na lidera. Kōńczy sie serio 5 szpilōw bez porażki.
Trza ofyn prziznać, że Piast bōł bez godki drużynōm lepszōm. Pewnie ze zadku i skutecznie z przodku.
Bezpieczno przewoga Piasta wartko niy stopnieje
90+2 min. – Wolny do Piasta, ale cyntry ani szlagu już niy bydzie. Kōniec.
90 min. – Syndzia dociepuje 2 minuty
89 min. – Piast jeszcze szuko czwortej bramy. Szlag za szlagiym.
88 min. – Nic już samek niy zmiyni tego faktu. Piast z trzema punktami.
86 min. – Zmiana w Piaście. Zmiana w Ruchu. Na boisku Angielski i Włodyka. Pocho sie tera na boisku a pocho.
Wloz i posprzōntoł. Zaś tyn sōm schymat. długi bal, zgrani, szlag. Fusbal to jednak prosto gra.
85 min.- Gerard Badia i 3:0!
84 min. – Zamloło sie pod bramōm Piasta! Brakło yno szlagu.
83 min. – Złazi Szeligo. Jakiś 10 minut potyro Badia
82 min. – Ale laga! Brama Piasta już bōła pusto! W ostatnim mōmyncie gra przerywo obrōńca.
80 min. – Szczylo Mazek. Torman niy śpi.
79 min. – Tera wiyncyj placu z przodku mo Ruch, ale obrona Piasta sztyjc bezbłyndno. Niebiescy niy poradzōm znolyź na nich żodnego knifu…
78 min. – Ała! Podgórski wyciōn rywala rowno z zolym. Karteczka.
77 min. – Tympo szpilu choby lekko przisztopowało
76 min. – Rynka i wolny do Piasta
73 min.- Barisić a Zieńczuk już cisnōm sie kōmpać. 2 zmiany oroz. Na boisku Mokwa i Efir
72 min. – Piast. Tiki-taka pod bramōm Ruchu. Fest kopniynty bal wzdłuż bramy. Niy było kōmu to zawrzeć…
70 min. – Ruch z wolnego… Ruch z roga… Sztyjc klupiōm gowōm w mur.
69 min. – Fechtnōł sie tera po prawej Ruch. Stępiński jednak niy poradzioł se z trzema defynsorami.
68 min. – Z rogu próbowoł odpedzieć Piast. Ale specjalnie ni ma o czym godać…
66 min. – Zaś próbowoł Mazek. Wartko podskoczyło do niego sztyrech obrōńcōw.
64 min. – Z roga Ruch. Kepka! Cyntymetry od prawego słupka. Zieńczuk sztyjc bez bramy.
63 min. – Piast szporuje siyły. Ni ma już telkij agresji w pressingu.
61 min. – Zdo sie, że ofynsywa gości coś sie spamiyntała. Lagōw sztyjc brakuje ale bal coroz lepij kulo sie od fusbaloka do fusbaloka.
59 min. – Pewnie chyto cyntra Putnocky i wartko zaczyno kōntra.
58 min. – Próbowoł zafyrlać pod bramkōm Piasta Stępiński… Darymny futer. Od bramy torman.
57 min. – Szpetnie, szpetnie. nakłodka Vacka. Zaczyno Ruch
55 min. – Żōłto kartka do Heberta. Bezmała za faul…
54 min. – King Bruce Lee. Stępiński próbowoł jakijś ciekawej zorty szkopyrtki… Bal furgnie Pōnbōczkowi w okno…
53 min. – Mono tera?! Mazek przebojym przecis sie miyndzy obrōńcami… Yno rōg
51 min. – W kōńcu Niebiescy pogrywajōm na połowie Piasta, a niy yno szukajōm bala.
50 min. – Szlag czy cyntra? Po zagraniu Koja bal na ausie…
48 min. – Bal miōd-malina do Szeligi! Mōg z tym jeszcze pociōngnōnć… Szlag w bramkorza
47 min. – Zdo sie, że scynariusz szpilu sie niy zmiyni. Piast mo fol placu na rozgrywani bala.
46. min. – Już piyrszo laga Piasta. Wykōńczyni jednak bez szału…
46 min. – Nazot na boisku. W Ruchu piyrszo zmiana. Podgórski za Gigołajewa.
Piast je bardzij aktywny przi odbiyraniu bala. Ruch zostawio gospodorzōm dużo wiyncyj placu.
Jedyne lagi Ruchu to szlagi z daleka Zieńczuka i Stępińskigo. Wiela niy brakło, ale telki próby to moge być dzisio za mało coby zdobyć chocioż jedyn punkt.
Bez godki lepszōm ekipōm gospodorze. Pora fajnych lagōw było. Ruch porzōndnej okazji na wrażyni bala do neca jeszcze tak rychtyk ni mioł.
45 min. – W kartkach już 2:2 i wiyncyj w tej połowie juz niy bydzie. Idymy do szatni synki…
45 min. – W kōńcu szarpnōł Ruch. Fajnie wleźli w szesnostka. Ostatni padani jednak niy doszło tam kaj miało.
44 min – Krōtko rozegrany wolny. Obrōna Ruchu wartko sie w tym pochytała.
43 min. – I nastympno kartka. Tym razym do gości. Grodzicki.
42 min. – Szpetnio wloz Murawski. Drugo kartka zbiyro Piast.
40 min. – Bal na „długim” słupku trefiōł do Maka. Szlag w trybuny…
39 min. – Zdo sie że Piast durś kōntroluje wszyjsko co robi sie dzisio na ich placu.
Barisić dostoł geszynk od obrōńcy. Bōł na spolōnym, ale bal odbiōł sie od rywala beztōż o ofsajdzie ni moge być godki. Grocz Piasta pokōnuje tormana z odlygłości trzech metrōw.
37 min. – 2:0!
36 min. – Mōndrze doł sie obalić Szyndrowski. Wolny do Ruchu.
35. – Długim balym uruchōmiōne prawe skrzidło gospodorzy. Bal jednak warciejszy od skrzidłowego.
33 min. – Mazek kōntra trzech obrōńcōw! Niystety wszyjskich oroz niy ofōmluje.
32 min. – Terozki Ruch z ausu. Bydzie szansa po leku wykludzić jaki atak.
31 min. – Sztyjc atakuje Piast
30 min. – Zaś długo cyntra zadkiym do bramy chce szczylać Szeliga, ale cudōw niy popochoł. Wele słupka.
27 min – Wartko odpedzieć chcioł Ruch. Przody niywykorzystany rōg. Niyskorzij z dystansu próbuje Zieńczuk. Nic z tego…
W powtórce zdo sie, że mōg to być samobój…
Cyntra na piōnty meter i bramkorz bōł bez godki!
26 min. – BRAMA! 1:0 do Piasta. Nespor!
25 min – Dychli kibice Piasta. Bal furgnōł praje w sōm winkel…
24 min. – Żōłto kartka do Koruna. Faul taktyczny. 26 metrōw do bramy…
23 min. – Fajnie poklepoł Piast, ale niyskorzij strata i po ptokach…
22 min. – Piyknie zgrany bal kepkōm do Maka! Szlag gynał w rynce tormana…
21 min. – Darymno cyntra. Ruch robi wyjazd…
20 min. – Bydzie rōg do Piasta
19 min. – Stępiński! Szlag z 30 metrōw. Klasa! Ale słupek miniynty…
17 min. – Ni ma bramy. Długo cyntra na piōnty meter. Syndzia spolōnego niy ujrzoł, ale na szczynści do Ruchu. Nespor przeniōs bal nad latōm!
17 min.- Faul do Ruchu. Idzie chwila dychnōnć. Tympo na dyć niynojgorsze.
16 min. – Fechtła sie przed chwilōm kōntra Ruchu. Była przewoga, ale skasowali to obrōńcy.
15 min. – Zawarty tera Ruch na 30 metrze od swojij bramy
13 min. – Barisic chcioł tera puścić czeskōm uliczkōm partnera, ale tyn sie w tym niy pochytoł.
– 11 min. – Terozki strata niebieskich, ale hneda faulowany Grodzicki i Ruch mo nazot bal
10 min. – Szeliga zmaściōł cyntra. Zaś od bramy Ruch.
9 min. – Forgot wysokim presingiym gro Piast. Nawet torman Rucha ni mo wiela czasu coby opanować bal.
8 min. – Na razie dłużij przi balu Piast…
7 min. – Pewnie w obrōnie Ruch. Próbujōm wylyź z kōntrōm, ale chyba nic z tego niy bydzie.
6 min – W spolōnych rymis. Tera na ofsajdowe paści doł sie chycić Barisić.
5 min. – Grocz Piasta prziaktorzōł. Gra kulo sie dalij.
3. min. – Na zolu Nespor! Bydzie elwer?
2. min – Piyszy ofsajd Ruchu. Zaczyno Piast.
1.min. – Zaczōn Piast
Fusbaliści gynał sie witajōm. Ruch w nowych, ślōnskich, żōłto-niebieskich strojach. Piast tradycyjnie na czerwōno-niebiesko.
Piast mo za to problymy w defynsywie. Na rewiyrze dzisio Kornel Osyra.
Waldi Fornalik ni moge dzisio liczyć na Patryka Lipskigo, pierōnym ważno postać w jego ofynsywie. Piastunki i tak muszōm dać fest pozōr w obrōnie. Trza na dyć uwachować jednego z nojlepszych snajperōw ekstraklasy, Stępińskigo.
Już terozki dziwōmy sie na składy:
Piast: Szmatuła – Pietrowski, Korun, Hebert, Mraz – Vacek, Murawski, Mak, Szeliga – Barisić, Nespor.
Ruch: Putnocky – Szyndrowski, Grodzicki, Cichocki, Koj – Mazek, Surma, Iwański, Gigołajew, Zieńczuk – Stępiński.
Yno 15 minut do piyrszego gwizdka. Piast – Ruch już za chwila. Dejcie Pozōr!
szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn vec_Latn szl_Latn bam_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn bam_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn bam_Latn szl_Latn pol_Latn szl_Latn szl_Latn bam_Latn szl_Latn szl_Latn szl_Latn szl_Latn ces_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn ces_Latn szl_Latn bam_Latn szl_Latn szl_Latn szl_Latn szl_Latn min_Latn szl_Latn szl_Latn